Document ID: /roh_data/filtered/fineweb-2-filterrobots_roh.jsonl.gz/26992

Sco quai ch’il president communal da Surses Leo Thomann di, haja quai dà differentas dumondas per il terren, cumprà n’haja fin oz dentant nagin il terren, quai malgrà che differents indigens han bajegià utrò il davos temp.
Ch’il terren saja memia char cun las taxas da colliaziun na crai il president communal betg. Intgins interessents hajan dentant fatg valair, ch’i dettia memia bleras prescripziuns e restricziuns en il plan da quartier. Tenor quel ston per exempel tut las chasas avair in parcadi cun ina plazza da volver, ed era la colur che la chasa po avair è prescritta.
Nagina prescha
Leo Thomann di che midadas en il plan da quartier sajan pussaivlas, ma betg previsas il mument. Impurtant saja da pudair offrir terren da bajegiar attractiv ad indigens, prescha cun la vendita dal terren na fetschia quai il mument betg, uschia Thomann.
RR actualitad 17:00